CELEX: 32016R0959
Language: ro
Date: 2016-05-17 00:00:00
Title: Regulamentul de punere în aplicare (UE) 2016/959 al Comisiei din 17 mai 2016 de stabilire a unor standarde tehnice de punere în aplicare pentru activitățile de sondare a pieței cu privire la sistemele și la modelele de notificare care trebuie utilizate de către participanții la piață care divulgă informații, precum și la formatul evidențelor în conformitate cu Regulamentul (UE) nr. 596/2014 al Parlamentului European și al Consiliului (Text cu relevanță pentru SEE)

17.6.2016   
            
            
               RO
            
            
               Jurnalul Oficial al Uniunii Europene
            
            
               L 160/23
            
         REGULAMENTUL DE PUNERE ÎN APLICARE (UE) 2016/959 AL COMISIEI
   din 17 mai 2016
   de stabilire a unor standarde tehnice de punere în aplicare pentru activitățile de sondare a pieței cu privire la sistemele și la modelele de notificare care trebuie utilizate de către participanții la piață care divulgă informații, precum și la formatul evidențelor în conformitate cu Regulamentul (UE) nr. 596/2014 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață (Regulamentul privind abuzul de piață) și de abrogare a Directivei 2003/6/CE a Parlamentului European și a Consiliului și a Directivelor 2003/124/CE, 2003/125/CE și 2004/72/CE ale Comisiei (1), în special articolul 11 alineatul (10) al treilea paragraf,
   întrucât:
   
               (1)
            
            
               Participanții la piață care divulgă informații trebuie să țină evidența informațiilor comunicate, în scopul activităților de sondare a pieței, între ei și toate persoanele cărora li se adresează respectivele activități. Aceste evidențe ar trebui să îi ajute pe participanții la piață care divulgă informații să le furnizeze autorităților competente dovezi ale unui comportament corespunzător, în special atunci când natura informațiilor se modifică în urma sondării pieței sau atunci când autoritatea competentă trebuie să revizuiască procedura de clasificare a informațiilor. În acest scop, toate aceste evidențe ar trebui păstrate în format electronic.
            
         
               (2)
            
            
               Pentru a se asigura că informațiile comunicate sunt înregistrate în mod sistematic și atunci când activitățile de sondare a pieței au loc în cadrul unor reuniuni sau al unor conversații telefonice neînregistrate, ar trebui să se întocmească un model uniform pentru procesele-verbale scrise sau pentru notele ce trebuie luate de participantul la piață care divulgă informații cu privire la aceste reuniuni și discuții.
            
         
               (3)
            
            
               Pentru a se asigura că informațiile comunicate sunt înregistrate în mod sistematic, participanții la piață care divulgă informații ar trebui să țină evidența comunicărilor scrise pentru a informa persoanele cărora li s-au adresat activitățile de sondare a pieței asupra momentului în care informațiile divulgate în cursul sondării pieței au încetat să mai fie informații privilegiate.
            
         
               (4)
            
            
               Prezentul regulament se bazează pe proiectele de standarde tehnice de punere în aplicare transmise Comisiei de către Autoritatea Europeană pentru Valori Mobiliare și Piețe.
            
         
               (5)
            
            
               Autoritatea Europeană pentru Valori Mobiliare și Piețe a efectuat consultări publice deschise cu privire la proiectele de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul valorilor mobiliare și piețelor, instituit în conformitate cu articolul 37 din Regulamentul (UE) nr. 1095/2010 al Parlamentului European și al Consiliului (2).
            
         
               (6)
            
            
               Pentru a asigura buna funcționare a piețelor financiare, este necesar ca prezentul regulament să intre în vigoare în regim de urgență și ca dispozițiile stabilite în prezentul regulament să se aplice de la aceeași dată ca și cele prevăzute în Regulamentul (UE) nr. 596/2014,
            
         ADOPTĂ PREZENTUL REGULAMENT:
   Articolul 1
   Păstrarea evidențelor în format electronic
   Toate evidențele menționate la articolul 6 din Regulamentul delegat (UE) 2016/960 al Comisiei (3) se păstrează în format electronic.
   Articolul 2
   Formatul în care trebuie să fie păstrate procesele-verbale scrise sau notele
   Participanții la piață care divulgă informații întocmesc procesele-verbale scrise sau notele menționate la articolul 6 alineatul (2) litera (d) din Regulamentul delegat (UE) 2016/960 în format electronic, utilizând:
   
               (a)
            
            
               modelul prevăzut în anexa I, în cazul în care participanții la piață care divulgă informații consideră că sondarea pieței presupune divulgarea de informații privilegiate;
            
         
               (b)
            
            
               modelul prevăzut în anexa II, în cazul în care participanții la piață care divulgă informații consideră că sondarea pieței nu presupune divulgarea de informații privilegiate.
            
         Articolul 3
   Formatul în care trebuie să fie păstrate datele referitoare la investitorii potențiali
   (1)   Participanții la piață care divulgă informații țin evidența informațiilor menționate la articolul 4 alineatul (1) din Regulamentul delegat (UE) 2016/960 sub forma unei liste separate pentru fiecare activitate de sondare a pieței.
   (2)   Participanții la piață care divulgă informații țin evidența informațiilor menționate la articolul 4 alineatul (2) din Regulamentul delegat (UE) 2016/960 sub forma unei singure liste.
   Articolul 4
   Formatul în care trebuie comunicat și înregistrat faptul că informațiile au încetat să mai fie informații privilegiate
   (1)   Participanții la piață care divulgă informații informează în scris persoanele cărora li s-au adresat activitățile de sondare a pieței că informațiile divulgate în cursul sondării pieței au încetat să mai fie informații privilegiate.
   (2)   Participanții la piață care divulgă informații țin evidența informațiilor furnizate în conformitate cu alineatul (1), în concordanță cu modelul prevăzut în anexa III.
   Articolul 5
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 3 iulie 2016.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 mai 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 173, 12.6.2014, p. 1.
   
      (2)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).
   
      (3)  Regulamentul delegat (UE) 2016/960 al Comisiei din 17 mai 2016 de completare a Regulamentului (UE) nr. 596/2014 al Parlamentului European și al Consiliului cu privire la standardele tehnice de reglementare pentru modalități, sisteme și proceduri adecvate destinate participanților la piață care divulgă informații atunci când desfășoară activități de sondare a pieței (a se vedea pagina 29 din prezentul Jurnal Oficial).
   
      ANEXA I
      
         Model pentru întocmirea proceselor-verbale scrise și a notelor menționate la articolul 6 alineatul (2) litera (d) din Regulamentul delegat (UE) 2016/960, în cazul divulgării unor informații privilegiate
      
      
                  Rubrică
               
               
                  Câmp pentru text
               
            
                  
                              i.
                           
                           
                              Identitatea participantului la piață care divulgă informații
                           
                        
               
                  
                     Numele complete ale participantului la piață care divulgă informații și ale persoanei din cadrul participantului la piață care furnizează informațiile respective, precum și datele de contact utilizate în scopul comunicării
                  
               
            
                  
                              ii.
                           
                           
                              Identitatea persoanei care este destinatara comunicării
                           
                        
               
                  
                     Numele complet al persoanei care este destinatara comunicării și detaliile de contact utilizate în scopul comunicării
                  
               
            
                  
                              iii.
                           
                           
                              Data și ora la care a avut loc comunicarea
                           
                        
               
                  
                     Data și ora (orele) la care a avut loc comunicarea, cu precizarea fusului orar
                  
               
            
                  
                              iv.
                           
                           
                              Clarificarea naturii conversației în conformitate cu articolul 3 alineatul (3) litera (a) din Regulamentul delegat (UE) 2016/960
                           
                        
               
                  
                     Înregistrarea declarației potrivit căreia comunicarea are loc în scopul sondării pieței
                  
               
            
                  
                              v.
                           
                           
                              Confirmarea identității persoanei căreia i se adresează sondarea pieței în conformitate cu articolul 3 alineatul (3) litera (c) din Regulamentul delegat (UE) 2016/960
                           
                        
               
                  
                     Înregistrarea informațiilor cu privire la confirmarea din partea persoanei contactate a faptului că participantul la piață care divulgă informații comunică cu persoana căreia investitorul potențial i-a încredințat primirea sondării pieței
                  
               
            
                  
                              vi.
                           
                           
                              Clarificare în conformitate cu articolul 3 alineatul (3) litera (d) din Regulamentul delegat (UE) 2016/960 cu privire la comunicarea unor informații privilegiate
                           
                        
               
                  
                     Înregistrarea declarației care clarifică faptul că, în cazul în care acceptă să primească sondarea pieței, persoana care este destinatara comunicării va primi informații considerate a fi privilegiate de către participantul la piață care divulgă informații, cu o trimitere la obligația prevăzută la articolul 11 alineatul (7) din Regulamentul (UE) nr. 596/2014
                  
               
            
                  
                              vii.
                           
                           
                              Informații privind estimarea momentului în care informațiile încetează să mai fie privilegiate, în conformitate cu articolul 3 alineatul (3) litera (e) din Regulamentul delegat (UE) 2016/960
                           
                        
               
                  
                     Înregistrarea informațiilor furnizate, după caz, cu privire la momentul estimat în care se preconizează că informațiile respective vor fi făcute publice sau că tranzacția va fi lansată, alături de o explicație a motivelor pentru care această estimare poate să facă obiectul unor modificări și a modului în care persoana căreia i se adresează sondarea pieței va fi informată în cazul în care momentul estimat nu mai este valabil
                  
               
            
                  
                              viii.
                           
                           
                              Declarație privind obligațiile persoanei care este destinatara comunicării, în conformitate cu articolul 3 alineatul (3) litera (f) din Regulamentul delegat (UE) 2016/960
                           
                        
               
                  
                     Înregistrarea declarației prin care i se explică persoanei destinatare a comunicării obligațiile care se aplică deținerii de informații privilegiate, în conformitate cu articolul 11 alineatul (5) primul paragraf literele (b), (c) și (d) din Regulamentul (UE) nr. 596/2014
                  
               
            
                  
                              ix.
                           
                           
                              Confirmarea consimțământului în conformitate cu articolul 3 alineatul (3) litera (g) din Regulamentul delegat (UE) 2016/960
                           
                        
               
                  
                     Înregistrarea informațiilor referitoare la consimțământul persoanei căreia i se adresează sondarea pieței de a primi informații privilegiate, astfel cum se menționează la articolul 11 alineatul (5) primul paragraf litera (a) din Regulamentul (UE) nr. 596/2014 (cerere privind consimțământul și răspuns)
                  
               
            
                  
                              x.
                           
                           
                              Divulgarea informațiilor în conformitate cu articolul 3 alineatul (3) litera (h) din Regulamentul delegat (UE) 2016/960
                           
                        
               
                  
                     Descrierea informațiilor publicate în scopul sondării pieței, cu identificarea informațiilor care sunt considerate a fi privilegiate
                  
               
            
   
      ANEXA II
      
         Model pentru întocmirea proceselor-verbale scrise și a notelor menționate la articolul 6 alineatul (2) litera (d) din Regulamentul delegat (UE) 2016/960, în cazul nedivulgării unor informații privilegiate
      
      
                  Rubrică
               
               
                  Câmp pentru text
               
            
                  
                              i.
                           
                           
                              Identitatea participantului la piață care divulgă informații
                           
                        
               
                  
                     Numele complete ale participantului la piață care divulgă informații și ale persoanei din cadrul participantului la piață care furnizează informațiile respective, precum și datele de contact utilizate în scopul comunicării
                  
               
            
                  
                              ii.
                           
                           
                              Identitatea persoanei care este destinatara comunicării
                           
                        
               
                  
                     Numele complet al persoanei care este destinatara comunicării și detaliile de contact utilizate în scopul comunicării
                  
               
            
                  
                              iii.
                           
                           
                              Data și ora la care a avut loc comunicarea
                           
                        
               
                  
                     Data și ora (orele) la care a avut loc comunicarea, cu precizarea fusului orar
                  
               
            
                  
                              iv.
                           
                           
                              Clarificarea naturii conversației în conformitate cu articolul 3 alineatul (4) litera (a) din Regulamentul delegat (UE) 2016/960
                           
                        
               
                  
                     Înregistrarea declarației potrivit căreia comunicarea are loc în scopul sondării pieței
                  
               
            
                  
                              v.
                           
                           
                              Confirmarea identității în conformitate cu articolul 3 alineatul (4) litera (c) din Regulamentul delegat (UE) 2016/960
                           
                        
               
                  
                     Înregistrarea informațiilor cu privire la confirmarea din partea persoanei contactate a faptului că participantul la piață care divulgă informații comunică cu persoana căreia investitorul potențial i-a încredințat primirea sondării pieței
                  
               
            
                  
                              vi.
                           
                           
                              Clarificare în conformitate cu articolul 3 alineatul (4) litera (d) din Regulamentul delegat (UE) 2016/960 cu privire la necomunicarea unor informații privilegiate
                           
                        
               
                  
                     Înregistrarea declarației care clarifică faptul că, în cazul în care acceptă să primească sondarea pieței, persoana care este destinatara comunicării va primi informații pe care participantul la piață care divulgă informații nu le consideră a fi privilegiate, cu o trimitere la obligația prevăzută la articolul 11 alineatul (7) din Regulamentul (UE) nr. 596/2014
                  
               
            
                  
                              vii.
                           
                           
                              Confirmarea consimțământului în conformitate cu articolul 3 alineatul (4) litera (e) din Regulamentul delegat (UE) 2016/960
                           
                        
               
                  
                     Înregistrarea informațiilor referitoare la consimțământul persoanei căreia i se adresează sondarea pieței de a participa la această activitate (cerere privind consimțământul și răspuns)
                  
               
            
                  
                              viii.
                           
                           
                              Divulgarea informațiilor în conformitate cu articolul 3 alineatul (4) litera (f) din Regulamentul delegat (UE) 2016/960
                           
                        
               
                  
                     Descrierea informațiilor divulgate în scopul sondării pieței
                  
               
            
   
      ANEXA III
      
         Model pentru înregistrarea comunicării efectuate în conformitate cu articolul 11 alineatul (6) primul paragraf din Regulamentul (UE) nr. 596/2014 pentru a informa persoana căreia i s-a adresat sondarea pieței că informațiile divulgate au încetat să mai fie informații privilegiate
      
      
                  Rubrică
               
               
                  Câmp pentru text
               
            
                  
                              i.
                           
                           
                              Identitatea participantului la piață care divulgă informații
                           
                        
               
                  
                     Numele complete ale participantului la piață care divulgă informații și ale persoanei din cadrul participantului la piață care furnizează informațiile respective, precum și datele de contact utilizate în scopul comunicării
                  
               
            
                  
                              ii.
                           
                           
                              Identitatea persoanei care este destinatara comunicării
                           
                        
               
                  
                     Numele complet al persoanei care este destinatara comunicării și detaliile de contact utilizate în scopul comunicării
                  
               
            
                  
                              iii.
                           
                           
                              Data și ora la care a avut loc comunicarea
                           
                        
               
                  
                     Data și ora (orele) la care a avut loc comunicarea, cu precizarea fusului orar
                  
               
            
                  
                              iv.
                           
                           
                              Identificarea tranzacției
                           
                        
               
                  
                     Informații referitoare la identificarea tranzacției care a făcut obiectul sondării pieței.
                  
                  
                     Acestea pot include informații privind tipul de tranzacție, de exemplu, oferta publică inițială, oferta secundară, fuziunea, cotarea pe blocuri de titluri, plasamentul privat și majorarea capitalului social.
                  
               
            
                  
                              v.
                           
                           
                              Data și ora la care a avut loc sondarea pieței
                           
                        
               
                  
                     Informații despre data și ora la care informația privilegiată a fost divulgată în cadrul sondării pieței
                  
               
            
                  
                              vi.
                           
                           
                              Comunicarea faptului că informațiile au încetat să mai fie informații privilegiate
                           
                        
               
                  
                     Declarație prin care destinatarul sondării pieței este informat cu privire la faptul că informațiile divulgate au încetat să mai fie informații privilegiate
                  
               
            
                  
                              vii.
                           
                           
                              Data la care informațiile au încetat să mai fie informații privilegiate
                           
                        
               
                  
                     Data la care informațiile divulgate în cadrul sondării pieței au încetat să mai fie informații privilegiate